open-index/open-wikipedia-markdown huggingface dataset:
Closing Time (albumi)

**Closing Time** on yhdysvaltalaisen laulaja-lauluntekijä Tom Waitsin ensimmäinen studioalbumi vuodelta 1973. Levyn on julkaissut Asylum Records sarjatunnuksella AS 53 030 (SD 5061) ja tuottanut Third Story Productions -yhtiön Jerry Yester. Tuotannon alkuunpanijana mainitaan Herb Cohen.

Äänitys on tehty Hollywoodissa Sunset Sound –studiossa ja ääniteknikkona on ollut Richie Moore. Miksaus on tehty Wally Heider Recorders –studiossa.

Levykannen ulkoasun on suunnitellut Cal Schenkel, ja valokuvat on ottanut Ed Caraeff.

Levyllä soittavista muusikoista ei ole mainintaa.

## Kappaleet

### A-puoli
# 
# 
# 
# 
# 
# 

### B-puoli
# 
# 
# 
# 
# 
# 

Kaikki laulut on tehnyt Tom Waits ja ne on julkaissut Fifth Floor Music Inc., ASCAP.

Euroopan markkinoille levyä on valmistanut Länsi-Saksassa WEA Musik GmbH. Levyetiketissä B-puolen päätöskappaleeksi on merkitty "Losing Time".

## Lähteet
* Tom Waits LP *Closing Time* (Asylum Records 1973)
L. J. Smith

**Lisa Jane Smith** (4. syyskuuta 1958 Fort Lauderdale, Florida – 8. maaliskuuta 2025 Walnut Creek, Kalifornia) oli yhdysvaltalainen kirjailija, joka asui Kaliforniassa. Hänen kirjansa ovat nuortenkirjallisuutta ja sisältävät muun muassa kauhua, scifiä, fantasiaa ja romantiikkaa.

## Teokset
### Romaanit
**The Night of the Solstice*
**Heart of Valor*

### Kirjasarjat
*Night World
***Secret Vampire*
***Daughters of Darkness*
***Spellbinder*
***Dark Angel*
***The Chosen*
***Soulmate*
***Huntress* 
***Black Dawn*
***Witchlight*
***Strange Fate*

*Vampyyripäiväkirjat
***Korpinmusta (The Awakening)*
***Sielunkumppani (The Struggle)*
***Verivala (The Fury)*
***Pimeän piiri (Dark Reunion)*
***Uusi aika: Suden hetki (The Return: Nightfall)*
***Uusi aika: Varjosielut (The Return: Shadow Souls)* 
***Uusi aika: Sydänyö (The Return: Midnight)*
***The Hunters: Phantom* (lokakuu 2011)
***The Hunters: Moonsong* (maaliskuu 2012)
***The Hunters: Eternity*

### Trilogiat
*The Secret Circle
***The Initiation*
***The Captive*
***The Power*

*The Forbidden Game
***The Hunter*
***The Chase*
***The Kill*

*Dark Visions
***The Strange Power*
***The Possessed*
***The Passion*

### Lyhytnovellit
**Blood Will Tell*
**Thicker Than Water*
**Brionwy's Lullaby*
**Ash & Mary-Lynnette: Those Who Favor Fire*
**Jez and Morgead's Night Out*
**Matt & Elena: First Date*
**Bonnie & Damon: After Hours*

## Lähteet

## Aiheesta muualla
*L.J. Smithin virallinen sivusto 
*L.J. Smith Internet Speculative Fiction Databasessa 
*Ye Olde Blog by L.J.
Nikolai Karakulov

**Nikolai Karakulov** (; 10. huhtikuuta 1918 – 10. maaliskuuta 1988) oli Neuvostoliittoa edustanut yleisurheilija, joka kilpaili pikajuoksussa. Hän voitti kultaa Oslon EM-kisoissa 1946 200 metriltä ajalla 21,6 sekuntia.

## Ennätykset
* 100 m: 10,4 s (1948)
* 200 m: 21,6 s (1946)

## Lähteet
Allan Lindberg

**John Allan Lindberg** (21. kesäkuuta 1918 Västanfors – 2. toukokuuta 2004 Garphyttan) oli ruotsalainen yleisurheilija, joka kilpaili seiväshypyssä. Hän edusti seuratasolla Fagersta Almänna Idrottsklubbia. Lindberg voitti kultaa Oslon EM-kisoissa 1946 uudella kisaennätyksellä 417 senttimetriä. Hän osallistui olympialaisiin kerran, Lontoon kisoissa 1948. Lindberg sijoittui tuolloin kahdenneksitoista.

Lindberg paransi urallaan maansa ennätystä kahdesti kesällä 1946 ja piti sitä hallussaan seuraavaan vuoteen saakka. Hän voitti Ruotsin mestaruuden kerran, vuonna 1946. 

## Ennätykset

* Seiväshyppy: 420 cm (1946) 

## Lähteet
Last Desire

**Last Desire** on Mastercastlen toinen studioalbumi, joka julkaistiin 18. kesäkuuta 2010.

## Kappaleet
# 
# 
# 
# 
# 
# 
# 
# 
# 
# 
# 
# 

## Kokoonpano
* Giorgia Gueglio &ndash; laulu
* Alessandro Bissa &ndash; rummut
* Pier Gonella &ndash; rytmikitara, soolokitara
* Steve Vawamas &ndash; basso

## Arvostelut
* Dangerdog: 
* Imperiumi: 5/10
* Sea of Tranquility: 

## Lähteet

## Aiheesta muualla
* 
*
Alas taikavirtaa

**Alas taikavirtaa** (*Вниз по волшебной реке* - *Vniz po volšebnoi reke*, 1971) on Eduard Uspenskin lastenkirja, jonka päähenkilönä seikkailee Mitja-poika. Kirjan on kuvittanut Viktor Tšižikov. Kirjan on suomeksi julkaissut Otava vuonna 1971, ja sen on suomentanut Martti Anhava. 

Tarinasta on tehty myös näytelmä. Sen on dramatisoinut Juha Vuorinen.

Tarina yhdostelee venäläisten kansansatujen hahmoja ja osia. Mitja-poika matkustaa maalle mummonsa luokse. Mummo lähettää Mitjan serkkunsa luokse. Serkku onkin noita, joka asuu kananjalkaisessa mökissä ja näyttää Mitjalle tien Makar-kuninkaan ja lohikäärmeen hallitsemaan satumaahan.

## Lähteet
Bo Ericson

**Bo Evert Ericson** (joskus myös **Ericsson**, 28. tammikuuta 1919 Västra Frölunda – 14. helmikuuta 1970 Karlstad) oli ruotsalainen yleisurheilija, joka kilpaili moukarinheitossa. Hän edusti seuratasolla Örgryte IS:ää. Ericson voitti kultaa Oslon EM-kisoissa 1946 tuloksella 56,44 metriä. Hän osallistui olympialaisiin kerran, Lontoossa 1948. Tuolloin hän sijoittui kuudenneksi tuloksella 52,98. 

Ericson paransi urallaan maansa ennätystä kahdesti ja piti sitä hallussaan vuosina 1941–1955. Lisäksi hän voitti Ruotsin mestaruuden peräti kymmenen kertaa ja piti hallussaan maansa ennätystä myös painonheitossa. 

## Ennätykset

* Moukarinheitto: 57,19 m (1947) 

## Lähteet
Muistoja (albumi)

**Muistoja** on laulaja Seppo Hanskin kokoelma-albumi vuodelta 1983. Albumin on julkaissut Polarvox Oy LP-levynä tai musiikkikasettina sarjatunnuksella LJLP/LJMK 1031.

Levykannen ulkoasun on suunnitellut Antti Heiskala ja kannen valmistaja on Kirjapaino E. Kuronen.

## Kappaleet

### A-puoli

1. Anneli, Anneli, Anneli - 2:35
: (T. Kärki / R. Helismaa / T. Kärki) Fazer

2. Isabella - 3:14
: (Erwin Halletz / Kristiina / Pentti Lasanen) Stockholms Musikproduction

3. Painan vain pääni - 3:06
:  (J. Debout / Tuula Valkama / Unto Haapa-Aho) Manus

4. Se aito ystävyys - 2:21
:  (C. Dieden – A. Henriksson / R. Lauanne / Pentti Lasanen) Midnight Sun Music

5. Kainuun tyttö - 2:26
:  (J. Kuoppamäki / Pentti Lasanen) JKC

6. Laula ja tanssi - 3:25
:  (J. Kuoppamäki / B. Korpela) JKC

7. Annan ja Pentin laulu - 4:16
:  (Trad. / Pentti Lasanen) JKC

8. Muistatko sen - 2:58
:  (J. Kuoppamäki / K. Nyqvist) JKC

### B-puoli

1. Dona Dona - 2:28
:  (Sholom Secunda / Tuula Valkama / Unto Haapa-Aho) Fazer

2. Ihmisten joukossa - 3:52
:  (R. Lauanne / Pentti Lasanen) JKC

3. Suutelen kättänne Madame - 3:25
:  (R. Erwin / Saukki / Pentti Lasanen) Scandia

4. Minä soitan sulle illalla - 2:40
:  (T. Kärki / T. Pekkarinen / R. Helismaa / T. Kärki) Fazer

5. Erehdyin kerran - 2:36
:  (M. Panzeri – B. Pace / Tuula Valkama / Unto Haapa-Aho) Fazer

6. Tumman rukous - 2:50
:  (C. Orguin / Pertti Reponen / Pentti Lasanen) Edition Coda

7. Muista minua - 3:12
:  (T. Kärki / R. Helismaa / T. Kärki) Fazer

8. Muistojen kukka - 3:46
:  (R. Lauanne / Kalevi Nyqvist) JKC

## Lähteet

* Seppo Hanski LP *Muistoja* (Polarvox 1983)
Saint Thomas

**Saint Thomas** on Yhdysvaltain Neitsytsaariin kuuluva saari Karibianmerellä. Samaan Yhdysvaltain territorioon kuuluvia muita saaria ovat Saint Croix ja Saint John sekä pienemmistä saarista Water Island. Saariryhmän pääkaupunki Charlotte Amalie sijaitsee Saint Thomasilla. Vuonna 2000 saaren asukasluku oli 51&nbsp;181 henkeä, joka on noin 47 prosenttia koko territorion asukasluvusta. Saaren pinta-ala on 80,9 neliökilometriä.

## Historiaa
Saari oli asuttu jo vuoden 1500 eaa. tienoilla. Myöhemmin sitä asuttivat arawakit ja karibit. Kristoffer Kolumbus löysi saaren vuonna 1493. Eurooppalaisten saapumista seuranneina vuosikymmeninä saarta asuttaneiden karibien määrä laski jyrkästi. 

Saint Thomasin saari kehittyi 1700-luvulla sokerinviljelyn ja orjakaupan ansiosta. Vuonna 1815 Saint Thomasista tuli vapaasatama. Saari oli osa Tanskan siirtomaihin kuulunutta Tanskan Länsi-Intiaa vuosina 1672–1917. Napoleonien sotien aikana Britannia oli miehittänyt saaren kahdesti, vuonna 1801 ja vuosina 1807–1815, minkä jälkeen ne oli palautettu Tanskan hallintaan. Yhdysvallat osti saaren Tanskalta 25 miljoonalla dollarilla.
Tiedosto:StThomasHarbor.jpg|Saint Thomasin satama.
Tiedosto:USVI St. Thomas - Charlotte Amalie - Blackbeard Castle.JPG|Tanskalaisten rakentama vartiotorni Charlotte Amaliessa.
File:View of St. Thomas.jpg|Näkymä Saint Thomasiin.


## Lähteet

## Aiheesta muualla
Nothing But a Breeze (albumi)

**Nothing But a Breeze** on yhdysvaltalaisen laulaja-lauluntekijä Jesse Winchesterin viides studioalbumi vuodelta 1977. Levyn on julkaissut Bearsville Records sarjatunnuksella BR 6968 ja tuottanut Brian Ahern yhtiöstä Happy Sack Productions.

Äänitys on tehty Torontossa Eastern Sound –studiossa ja ääniteknikkoina ovat olleet Ken Friesen, Brian Ahern ja Stuart Taylor. Jälkiäänitys ja miksaus on tehty Enactron Truck  –studiossa, jossa edellä mainittujen lisäksi äänittäjinä ovat olleet Bradley Hartman ja Donivan Cowart.

Levykannen ulkoasun on suunnitellut Henry Vizcarra Gribbitt!-yhtiöstä. Valokuvat on ottanut Peter Cunningham.

Kiitoksissa on mainittu Arnie Naiditch, Albert Grossman, Paul Fishkin, Linda Wortman, Bob Hunka, Paul Cummins, Cliff Bonnell ja Leslie Winchester.

## Kappaleet

Kappaleet on tehnyt Jesse Winchester, ellei toisin ole suluissa mainittu.

A-puoli

# Nothing But a Breeze - 4:11
# My Songbird - 3:39
# Seems Like Only Yesterday (Stoney Edwards) - 3:02
# You Remember Me - 4:46
# Twigs and Seeds - 2:55

B-puoli

# Gilding the Lily - 3:54
# Bowling Green (Jackie Ertel ja Terry Slater) - 4:41
# Pourquoi M'Aimes-tu Pas? - 3:17
# It Takes a Young Girl (Ron Rose ja Dave Rouner) - 3:16
# Rhumba Man - 3:30

Kappaleiden sanat on painettu levypussiin ja niiden kopiontioikeuksien omistajat ovat:

* 1977 Fourth Floor Music, Inc. (ASCAP) (A1-2, A4-5, B1, B3, B5)
* 1973 Central Songs (BMI) (A3)
* 1969 Fourth Floor Music, Inc. (ASCAP) (A5)
* 1967 Bowling Green Music / Acuff-Rose Publications, Inc. (BMI) (B2)
* 1969 Very Important Publications, Inc. / Fat Chance Music (BMI) (B4)

## Muusikot

* Jesse Winchester – laulu, piano, kitara, urut, marimba, vibrafoni
* Marty Harris – basso
* Dave Lewis – rummut, lyömäsoittimet
* Bobby Cohen – kitara, mandoliini
* Ron Dann – pedal steel, dobro

Edellisistä on levypussissa valokuvat. Lisäksi mukana ovat:

* Mickey Raphael – huuliharppu
* Ricky Skaggs – viulu, alttoviulu
* Tom Szczesniak – hanuri
* Jon Clarke – nokkahuilu, saksofoni
* James Burton – slide ja kitarasoolo nimikappaleella
* Glen D Hardin – jouset kappaleilla "Bowling Green", "It Takes a Young Girl" ja "My Songbird"
* Nick deCaro – jouset kappaleella "You Remember Me"

Laulajakumppanit:

* Emmylou Harris ja Herb Pedersen kappaleilla "Nothing But a Breeze" ja "My Songbird"
* Anne Murray ja Herb Pedersen kappaleella "Seems Like Only Yesterday"
* Anne Murray kappaleella "You Remember Me"
* Dianne Brooks kappaleella "Gilding the Lily"
* Nicolette Larson kappaleilla "Pourquoi M'Aimes-tu Pas?" ja "Twigs and Seeds"

Seuraavat muusikot esiintyvät levy-yhtiönsä suosiollisella luvalla:
* Emmylou Harris - Warner Bros. Records
* Anne Murray - Capitol Records
* Herb Pedersen - Epic Records ja Mike Post Productions, Inc.

## Lähteet

* Jesse Winchester LP *Nothing But a Breeze* (Bearsville Records 1977)
Uinti olympialaisissa

**[[Uinti]]** on yksi olympialaisten alkuperäisistä urheilulajeista, se on ollut mukana kaikissa olympialaisissa vuodesta 1896 lähtien. Naiset kilpailivat uinnin olympiamitaleista ensimmäisen kerran vuoden 1912 kesäolympialaisissa.

Menestynein maa olympialaisten uinnissa on ylivoimaisesti Yhdysvallat. Olympialaisten uintia hallitsee Kansainvälinen uimaliitto (World Aquatics).

## Tapahtumat

*** Vuoden 1904 kesäolympialaisten uinneissa matkat olivat 50, 100, 220, 440 ja 880 jaardia. Lisäksi kilpailtiin 1 mailin vapaauinnissa ja 4 × 50 jaardin vapaauintiviestissä.

## Mitalitaulukko

## Lähteet
Jevgeni Bulantšik

**Jevgeni Nikitovitš Bulantšik** (; 3. huhtikuuta 1922 Horlivka – 17. marraskuuta 1995 Kiova) oli Neuvostoliittoa edustanut yleisurheilija, joka kilpaili 110 metrin aitajuoksussa. Hän voitti kultaa Bernin EM-kisoissa 1954 ajalla 14,4 sekuntia. Bulantšik osallistui olympialaisiin kerran, Helsingin kisoihin 1952. Tuolloin hän sijoittui neljänneksi ajalla 14,5.

## Ennätykset

* 110 m aidat: 14,1 s (1952) 

## Lähteet
The Seer (albumi)

**The Seer** on skotlantilaisen Big Country -yhtyeen studioalbumi vuodelta 1986. Samana vuonna yhtye esiintyi Seinäjoen Provinssirockissa kesällä ja syyskuussa Helsingin Jäähallissa.

Albumin on tuottanut Robin Millar Multi Media –yhtiöstä, äänittänyt Will Gosling ja miksannut Walter Turbitt. Turbitt on myös auttanut tuotannossa. Äänityksessä ovat avustaneet Dave Anderson, Phil Legg, Nick Lacey ja Russell Leahy. Levy on äänitetty The Power Plant ja RAK –studioissa ja miksattu Maison Rougessa. 

Albumin on julkaissut Phonogram Ltd. (London) / Mercury Records sarjanumerolla 826 844-1 (LP) sekä kromikasettina MERHC 87 ja CD:nä.

Levykannen ulkoasun on suunnitellut J.B. ja kuvittanut David Da Silva. Kannen on Suomessa valmistanut Kirjapaino E. Kuronen.

Yhtyeen managereina ovat toimineet Ian Grant ja Alan Edwards yhtiöstä Grant/Edwards Management. Tämän osoite on ollut 30 Bridstow Place, Talbot Road, London W2 5AE.

Yhtyeen Fan Clubin osoite on ollut: c/o Andy Marlow, Acme House, 26-40 St. Andrews Street, Northampton NNI 2HL.

Yhtyeen roudareina ovat toimineet Les King, Dave Davies, Pete Barnes, Kevin Hartman, Joe Seabrook ja Peter Stevens.

## Kappaleet

Kaikki kappaleet ovat esittävän yhtyeen jäsenten tekemiä.

A-puoli

# Look Away (Stuart Adamson) - 4:23
#  The Seer (Adamson / Watson) - 5:26
#  The Teacher (Stuart Adamson) - 4:05
#  I Walk the Hill (Adamson / Brzezicki / Butler) - 3:30
#  Eiledon (Sturt Adamson) - 5:35

B-puoli

#  One Great Thing (Adamson / Butler) - 4:01
#  Hold the Heart (Stuart Adamson) - 6:08
#  Remembrance Day (Adamson / Butler / Watson) - 4:30
#  The Red Fox (Stuart Adamson) - 4:11
#  The Sailor (Adamson / Brzezicki) - 4:53

Levypussiin on painettu kappaleiden sanat yhtiön 10 Music Ltd. luvalla.

## Muusikot

Big Country:

* Stuart Adamson – laulu, kitara, E-Bow
* Mark Brzezicki – rummut, lyömäsoittimet, taustalaulu
* Tony Butler – basso, bassopedaalit, taustalaulu
* Bruce Watson – kitara, mandoliini, sitari

Vierailevat muusikot:

* Kate Bush – laulu kappaleella "The Seer"
* June Miles-Kingston – taustalaulu kappaleilla "Remembrance Day" ja "Eiledon"
* David Duncan – Bodhran

Kate Bush esiintyy levy-yhtiönsä EMI Records luvalla.

## Lähteet

* Big Country LP *The Seer* (Mercury Records 1986)
Nova (Linux)

**Nova Distribución Cubana de GNU/Linux** on Kuuban valtion tukema Linux-jakelu, joka on kehitetty Havannan UCI:ssa (Universidad de las Ciencias Informáticas). Sen ensimmäinen versio Nova 1.1.2 (Baire) julkaistiin helmikuussa 2009. Baire perustuu Gentoo-Linuxiin, kun uudempi Nova 2.1 Desktop käyttää Ubuntun pakettienhallintaa. Nova 3.0 julkistettiin Havannan Informatica-messuilla 2011. Jakelun työpöytäympäristö on GNOME.

Kuuban hallituksen tavoitteena on siirtää valtaosa valtion tietokoneista Linuxiin ja edistää avoimeen lähdekoodiin perustuvan Linuxin leviämistä kotitietokoneisiin. Migraatiota on perusteltu kansallisella turvallisuudella ja omavaraisuudella. Näiden lisäksi talouskriisi ja Yhdysvaltain asettamat pakotteet vaikeuttavat Microsoftin tuotteiden hankintaa.

Versio 4.0 julkaistiin maaliskuussa 2013. Jakelusta on kolme versiota: Escritorio, Ligero ja Servidor. Nova Linuxista on valmisteilla versio 5.0 (Nova 2015), jossa on uusittu työpöytä ja uusi teema kuvakkeineen.

## Lähteet

## Aiheesta muualla

*Nova-portaali 
*Lataa Nova
*Novan asentaminen 
*Nova Distrowatchin sivuilla 
*Novan levykuvat ladattavissa CEDIA:n peilipalvelimelta Ecuadorista
Love Paraden onnettomuus

**Love Paraden onnettomuus** sattui 24. heinäkuuta 2010 Love Parade -musiikkitapahtumassa Duisburgissa, Saksassa. Onnettomuudessa 21 ihmistä kuoli ja 511 loukkaantui. Uhreista 15 kuoli tapahtumapaikalla ja kuusi myöhemmin sairaalassa. Ruumiinavaukset paljastivat, että ainakin 20 uhrin kuolinsyy oli tukehtuminen tungokseen.

Järjestäjiä kritisoitiin voimakkaasti siitä, että reilusti yli miljoonan kävijän festivaaliin, moottoritien ja rautatien väliselle ratapihalle, oli vain yksi sisäänkäynti. Lisäksi järjestäjillä oli lupa vain 250&nbsp;000 osanottajaan, kun todellisuudessa alueella oli onnettomuuden sattuessa 1,4 miljoonaa henkilöä. On kuitenkin myös esitetty, että kävijämäärää oli liioiteltu imagotarkoituksessa ja että kävijöitä oli todellisuudessa korkeintaan 485&nbsp;000. Luvun perustana käytetään junaliikenteen kapasiteettia sekä arvioita autolla paikalle tulleiden ja lähialueella asuneiden kävijöiden määrästä. 

Festivaalin neljää työntekijää ja kuutta kaupungin edustajaa vastaan nostettiin syytteet onnettomuudesta, mutta tuomioistuin päätti hylätä syytteet riittämättömien todisteiden takia huhtikuussa 2016.

## Oikeudenkäynti
Oikeudenkäynti, joka on yksi Saksan suurimmista, alkoi Dusseldorfissa 8. joulukuuta 2017.

## Katso myös
* Hillsborough’n onnettomuus
* Heysel-stadionin tragedia
* Asfyksia

## Lähteet

## Aiheesta muualla
Irina Turova

**Irina Robertovna Turova-Botškarjova** (, 14. toukokuuta 1935 Leningrad, Venäjän SFNT – 8. helmikuuta 2012 Moskova, Venäjä) oli Neuvostoliittoa edustanut yleisurheilija, joka kilpaili pikajuoksussa. Hän edusti seuratasolla Dynamo Moskovaa.

Turova voitti Bernin EM-kilpailuissa 1954 kolme mitalia: kultaa 100 metriltä ja 4 × 100 metrin viestistä sekä hopeaa 200 metriltä. Hän osallistui kesäolympialaisiin kahdesti, Helsingissä 1952 ja Melbournessa 1956. Turova oli mukana maansa pikaviestijoukkueessa kummallakin kerralla ja sijoittui molemmilla kerroilla neljänneksi. Lisäksi hän osallistui Helsingissä 100 metrin henkilökohtaiselle matkalle, mutta ei selviytynyt finaaliin saakka.

Myös Irinan poika Pjotr oli olympiatason yleisurheilija.

## Ennätykset

* 100 m: 11,6 s (1954) 

## Lähteet
Uimahypyt kesäolympialaisissa 1904

**[[Kesäolympialaiset 1904|Vuoden 1904 kesäolympialaisten]] [[uimahypyt]]** järjestettiin 5. &ndash; 6. syyskuuta 1904. Tämä oli ensimmäinen kerta kun laji oli mukana olympialaisten ohjelmassa. Mukana oli 10 osallistujaa kahdesta eri maasta, kolme Saksasta ja seitsemän Yhdysvalloista. Uimahypyt järjestettiin ainoastaan miehille.

## Mitalistit

## Mitalitaulukko
Jelizaveta Jermolajeva

**Jelizaveta Jermolajeva** (2. huhtikuuta 1930) on Neuvostoliittoa edustanut yleisurheilija, joka kilpaili keskimatkojen juoksussa. Hän voitti kultaa 800 metriltä Tukholman EM-kisoissa 1958 ajalla 2.06,3. Jermolajeva juoksi samalla matkalla vuonna 1957 ajan 2.05,6, joka oli kyseisen vuoden paras aika maailmassa.

## Lähteet
Emery Roth & Sons

**Emery Roth & Sons** oli yhdysvaltalainen arkkitehtitoimisto, joka toimi vuosina 1938-1996. Toimiston perusti Unkarin juutalainen Emery Roth, alkuperäiseltä nimeltään Róth Imre.

Emery Roth syntyi Itävalta-Unkarissa 1871. Roth muutti Yhdysvaltoihin 13-vuotiaana isänsä kuoleman jälkeen. Arkkitehdin uransa hän aloitti Burnham & Rootin arkkitehtitoimistossa Chicagossa. Chicagosta Roth muutti New Yorkiin, jossa perusti oman arkkitehtitoimiston 1898. 

Roth tuli tunnetuksi erityisesti suunnittelemistaan asuin-pilvenpiirtäjistä: the Beresford (1929), the San Remo (1930) ja the Ardsley (1931). Vuonna 1938 Roth otti poikansa Julianin ja Richardin osakkaiksi yritykseensä, mutta yrityksen uusi nimi Emery Roth & Sons otettiin käyttöön vasta 1947. Emery Roth kuoli 20. elokuuta 1948.

Vuonna 1949 valmistunut Look Building oli ensimmäinen merkittävä rakennus, jonka Emery Roth & Sons suunnitteli perustajansa kuoleman jälkeen. Seuraavien kahden vuosikymmenen aikana yrityksen suunnittelemia toimistorakennuksia nousi Manhattanille peräti 70 kappaletta. Rothien suunnittelemia rakennuksia ei juuri pidetä arkkitehtuurin mestariteoksina, mutta ne olivat hyvin suunniteltuja ja toimivia. Monet tunnetut arkkitehdit käyttivät Rotheja avustavana suunnittelutoimistona. He olivat mukana muun muassa Walter Gropiuksen ja Pietro Belluschin MetLife Buildingin ja Minoru Yamasakin World Trade Centerin kaksoistornien suunnittelussa. On vaikeaa löytää arkkitehtitoimistoa, joka olisi muuttanut New Yorkin kaupunkikuvaa yhtä paljon kuin Emery Roth & Sons on tehnyt.

## Lähteet

## Aiheesta muualla
Cam Ranhin kansainvälinen lentoasema

**Cam Ranhin kansainvälinen lentoasema** sijaitsee 30 kilometrin päässä  Nha Trangin kaupungin keskustasta Vietnamin pohjoisosassa. Lentoasemalla on kaksi yhdensuuntaista kiitotietä. Se on sekä siviili- että sotilasliikenteen käytössä.

## Katso myös
* Cam Ranhin tukikohta

## Lähteet
* Cam Ranh Airport

### Viitteet
Liesel Jakobi

**Elisabeth ”Liesel” Jakobi** (s. 28. helmikuuta 1939 Saarbrücken) on saksalainen entinen yleisurheilija, joka kilpaili pituushypyssä ja pikajuoksussa. Hän edusti seuratasolla ATSV Saarbrückeniä. Jakobi voitti pituushypyn kultaa Tukholman EM-kisoissa 1958 tuloksella 614 cm. 

Jakobi voitti pituushypyssä maansa mestaruuskilpailuissa neljä mitalia, joista yksi oli hopeinen ja kolme pronssisia. Hän menestyi myös 60 metrin juoksussa, jossa hän voitti Länsi-Saksan sisäratojen mestaruuden vuosina 1960 ja 1963.

## Lähteet
Tuholainen

**Tuholainen** on mikä tahansa ihmisille haitallinen eliö, joka aiheuttaa ongelmia muun muassa ihmisen terveydelle, elintarvikkeille, asunnolle, kotieläimille, kasveille ja vaatteille. Tuholaisten torjumiseksi tulisi tilat pitää puhtaana, varsinkin keittiö- ja pesutilojen tapaiset tilat. Tuholaisia voivat olla esimerkiksi erilaiset hyönteiset ja eläimet sekä erilaiset taudinaiheuttajat.

Elintarvikkeiden tuhoeläimiä voidaan luokitella neljään ryhmään: elintarviketuholaiset, haittaeläimet, satunnaiset vierailijat sekä sisätilojen tuholaiset.

Tuholaisia voidaan luokitella myös niiden vaikutuksen mukaan. Esimerkiksi Suomessa Ruokavirasto lajittelee kasvientuholaiset *karanteenituhoojiin*, *laatutuhoojiin* ja *muihin tuhoojiin*. *Karanteenituhoojat* ovat kasvinterveyslainsäädäntöön sisältyviä kasvintuhoojia, joita ei saa esiintyä kasvintuotannossa, myytävissä kasveissa eikä luonnossa.  *Laatutuhoojat* ovat kasvinterveyslainsäädäntöön sisältyviä kasvintuhoojia, joita ei saa esiintyä myytävissä kasveissa. *Muihin tuhoojiin* kuuluu muut kuin kuin lainsäädännössä säädellyt kasvintuhoojat.

## Suomessa

### Jyrsijät
Yleisimmin torjuttavia jyrsijälajeja Suomessa ovat rotta (*[[Rattus norvegicus]]*), metsähiiri (*[[Apodemus flavicollis]]*), kotihiiri (*[[Mus musculus]]*) ja metsämyyrä (*[[Myodes glareolus]]*). Nämä neljä lajia aiheuttavat suurimman osan tuholaistorjuntaa suorittavien yritysten torjuntatoimeksiannoista tai hälytyksistä.

### Suomessa esiintyviä muita tuholaisia
*Luteet *(alalahko)*
*Muurahaiset *(heimo)*
*Sokeritoukka
*Turkiskuoriainen

## Lähteet
Siirtokarjalaisten tie (kappale)

**Siirtokarjalaisten tie** on Toivo Kärjen säveltämä ja Juha Vainion sanoittama musiikkikappale. Sen on levyttänyt Pasi Kaunisto vuonna 1977 Paul Fagerlundin sovittamana .

## Lähteet
* YLE Radio 1, Lauantain toivotut levyt, 10. heinäkuuta 2010.

### Viitteet
Silkkimalurit

**Silkkimalurit** (*Sericornis*) on tiaismalureiden heimoon kuuluva varpuslintusuku. Silkkimalureiden sukuun kuuluu BirdLife Internationalin mukaan kymmenen lajia. Suvun lajimäärä vaihtelee eri lähteissä.

## Silkkimalureihin kuuluvia lajeja
* Arfakinsilkkimaluri (*Sericornis rufescens*)
* Isovuorimaluri (*Sericornis nouhuysi*)
* Keltakurkkumaluri (*Sericornis citreogularis*)
* Naamiosilkkimaluri (*Sericornis frontalis*)
* Oliivisilkkimaluri (*Sericornis magnirostra*)
* Oranssinaamamaluri (*Sericornis perspicillatus*)
* Pikkusilkkimaluri (*Sericornis arfakianus*)
* Ruskosilkkimaluri (*Sericornis keri*)
* Valkonokkamaluri (*Sericornis spilodera*)
* Vuorisilkkimaluri (*Sericornis papuensis*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Sericornis
Gustav Kramer

**Gustav Kramer** (11. maaliskuuta 1910 Mannheim - 19. huhtikuuta 1959 Castrovillari, Italia) oli saksalainen ornitologiaan erikoistunut eläintieteilijä.

Kramer väitteli Berliinissä 1933 afrikankynsisammakon biologiasta (*Untersuchungen über die Sinnesleistungen und das Orientierungsverhalten von Xenopus laevis Daud*). Hän työskenteli Kaiser-Wilhelm-Institutissa Heidelbergissä, ja sittemmin saksalais-italialaisessa instituutissa Rovignossa, missä hän tutki *Lacertidae*-heimon liskoja sekä adriansisiliskon (*Podarcis melisellensis*) biologiaa.

Vuonna 1948 Kramer sai viran Max Planck -instituutin Wilhelmshavenin tutkimusasemalta. Hän huomasi häkkilintujen asettuvan nokka muuttosuuntaan niiden ollessa muuttolevottomuuden vallassa. Kramer oppilaineen ryhtyi tutkimaan muuttolintujen suunnistautumista ja muuttolevottomuutta (*Zugunruhe*) koeolosuhteissa. He rakensivat metalliverkkopohjaisia häkkejä. Tutkija makasi häkin alla ja kirjasi, mihin suuntaan linnun nokka näytti ja millä orrella se istui. Myöhemmin häkkeihin asennettiin sähköiset rekisteröintilaitteet.

Kramer ohjasi Konrad Lorenzin kanssa Eberhard Gwinnerin väitöstyötä.

Kramer kuoli pudotessaan kyyhkynpesältä. Hänen poikansa Peter Kramer on Charles Darwin Foundationin hallituksen puheenjohtaja.
## Lähteet
Liisa Laurila

**Liisa Mari Laurila** (myöh. **Rohleder**, s. 1. maaliskuuta 1974 Kajaani) on suomalainen taitouimari. Hän on maan kaikkien aikojen menestynein urheilija lajissaan.

Laurila osallistui Barcelonan kesäolympialaisiin 1992 sijoittuen yksilökilpailussa 19:nneksi pistein 169,885. Hän on edelleen ainoa suomalainen olympiatasolla esiintynyt taitouimari. Vuoden 1991 EM-kilpailuissa Ateenassa Laurila sijoittui yksilökilpailussa kymmenenneksi.

Laurila, nyk. Rohleder on kilpaillut myös savatessa. Hän on vuodesta 2015 lähtien osallistunut lajin arvokilpailuihin ja ollut mitaleilla sekä lajin MM- että EM-kilpailuissa.

## Lähteet

## Aiheesta muualla
*
Karl Reich

**Karl Reich** (19. huhtikuuta 1871 Oldenburg – 7. syyskuuta 1944 Bremen) oli saksalainen lintukauppias ja lintujen kasvattaja, joka oli ensimmäinen lintujen laulua äänilevylle tallentanut henkilö.

Reich kasvatti 1920-luvulla kanarialintuja, jotka hän opetti laulamaan kuin etelänsatakieli (*Luscinia megarhynchos*). Hänen taitonsa oli hämmästyttävä, sillä muut kasvattajat eivät yrityksistään huolimatta siinä onnistuneet, koska etelänsatakielen ja kanarialinnun laulukausi ajoittuu eri ajanjaksolle. Kanarialintu on helppo opettaa laulamaan toisen lajin laulua, kun sille poikasena soitetaan esimerkiksi hempon laulua, eikä se kuule oman lajinsa laulua. Reich piti taitonsa pitkään salaisuutena. Menetelmän salaisuus oli siinä, että hän keinotekoisesti pidensi etelänsatakielen "talvea" eli lisääntymistoiminnoille passiivista aikaa. Hän pidensi häkissä pitämiensä etelänsatakielten kevättä pitämällä niitä pimeässä, ja lisäämällä sitten valoa niin, että niiden laulukausi siirtyi parilla kuukaudella eteenpäin, eli samalle ajanjaksolle kuin kanarialinnun laulukausi. Reich tuli niin taitavaksi, että hän sai etelänsatakielensä laulamaan mihin vuodenaikaan tahansa.

Reich teki yhteistyötä saksalaisen tutkijan Hans Dunckerin (1881–1961) kanssa, joka oli lintujen geenitutkimuksen pioneereja.

## Lähteet
TaylorMade

**TaylorMade** on yhdysvaltalainen golftuotevalmistaja. Yhtiö valmistaa muun muassa golfmailoja, golfpalloja ja vaatteita.

## Historia
TaylorMaden perusti Gary Adams vuonna 1979. Vuonna 1984 Salomon osti TaylorMaden. Yhtiö oli Salomonin omistuksessa vuoteen 1997 asti, jolloin Adidas osti Salomonin 1,4 miljardilla dollarilla. Vuonna 2017 Adidas myi TaylorMaden sijoitusyhtiö KPS Capital Partnersille.

## Lähteet

## Aiheesta muualla
* Viralliset verkkosivut
Karvakehrääjämäiset

**Karvakehrääjämäiset** (Lasiocampoidea) on yksi perhosten yläheimo. Se lasketaan kuuluvaksi suurperhosiin. Jossain lähteissä ryhmä katsotaan osaksi kehrääjämäisten yläheimoa (Bombycoidea). Karvakehrääjämäisiä perhosia tunnetaan maailmassa yli 2000 lajia, mutta Suomessa on tavattu vain 15 lajin edustajia.

## Piirteitä
Karvakehrääjämäiset perhoset vaihtelevat melko pienistä hyvin suurikokoisiin. Aikuisilla perhosilla on roteva, tuuheakarvainen ruumis ja leveät siivet. Väritys vaihtelee tyypillisesti kellanruskeasta harmaaseen ja siipikuviot ovat yksinkertaisia. Sukupuolidimorfia on hyvin yleistä ja naaraat voivat olla huomattavasti koiraita suurikokoisempia. Naaraan tuottamien feromonien haistamiseksi koirailla on pitkät, leveästi kaksoiskampahampaiset tuntosarvet. Useimmat lajit lentävät yöllä tai hämärässä.

Yläheimoon kuuluu kaksi heimoa. Suurempi Lasiocampidae, sekä indoaustralialaisella alueella tavattava pieni Anthelidae. Yläheimon keskeisinä yhdistävinä piirteinä ovat siipisuonituksen rakenne sekä toukkatuntomerkit. Etu- ja takasiipi tarttuvat toisiinsa ampleksiformisesti eli laaja osa takasiivestä koskettaa etusiiven alapintaa. Äänen tuottamiseen tarkoitettua tympanaalielintä ei ole. Myös imukärsä on joko surkastunut tai puuttuu kokonaan eikä aikuinen perhonen nauti ravintoa.

Toukat ovat useimmiten tuuheakarvaisia.

## Lähteet

## Aiheesta muualla
* Eurooppalaisten lajien levinneisyys
Manfred Matuschewski

**Manfred Matuschewski** (s. 2. syyskuuta 1939 Oberweimar) on saksalainen entinen yleisurheilija, joka kilpaili keskimatkojen juoksussa. Hän edusti aktiiviurallaan maajoukkuetasolla Itä-Saksaa ja seuratasolla SC Turbine Erfurtia. Matuschewski voitti EM-kisoista yhteensä kolme mitalia, kultaa 800 metriltä vuosina 1962 ja 1966 sekä pronssia samalta matkalta 1969. Hän osallistui olympialaisiin kahdesti, vuosina 1960 ja 1964. Matuschewski sijoittui Roomassa 1960 kuudenneksi, mutta ei päässyt finaaliin saakka Tokion kisoissa 1964.

Matuschewski voitti maansa mestaruuskilpailuista peräti yksitoista mitalia. Hän voitti Itä-Saksan mestaruuden 800 metriltä yhdeksän kertaa ja sijoittui kerran toiseksi, jonka lisäksi hän voitti kultaa 1&nbsp;500 metriltä vuonna 1969.

## Ennätykset

* 800 m: 1.45,7 (1969) 

## Lähteet
Agnes Meyer

**Agnes Jeanette Meyer** (22. toukokuuta 1861 Helsinki - 1897 Helsinki) oli suomalainen opettaja ja lähetystyöntekijä. Hän toimi usean vuoden ajan Kiinassa Suomen Vapaakirkon lähetystyöntekijänä.

## Elämäkerta
Agnes Jeanette Meyer syntyi Helsingissä 22. toukokuuta 1861. Agnesin vanhemmat olivat muuttaneet Hollannista vuonna 1860 Helsingiin. Hänen isänsä oli hollantilainen Jean Meyer (s. 22.5.1829, k. 1866) ja hänen äitinsä oli saksalainen Agnes Bertta Emilia Müller (k. 1872). Hänen vanhempansa pitivät Helsingissä Hotel de Posti -nimistä ravintolaliikettä. 

Äitinsä kuoleman jälkeen, Agnes sai muuttaa vanhempiensa tunteman saksalaisen perheen luokse. Agnes opiskeli Helsingin saksalaisessa tyttökoulussa.. Sijaisäitinsä kuoltua, Agnes sai toimia kotiopettajana useassa perheessä maaseudulla. Maaseudulla hän tapasi joitakin Helsingissä tuntemiaan nuoria naisia, jotka kertoivat hänelle kristillisestä uskosta ja lopulta hänestäkin tuli 19-vuotiaana kristillisen uskon tunnustaja. 

Helsingissä ollessaan Agnes piti pyhäkoulua lapsille ja sai johtaa ruotsinkielisiä kokouksia. Tammisaaren lähetyskokouksessa 21. huhtikuuta 1890 päätettiin lähettää lähetystyöntekijä Kiinaan, ja tätä tarkoitusta varten kokouksessa kerättiin tuhannen markan pohjarahasto. Häneltä kysyttiin tahtoisiko hän lähteä lähetystyöhön ja hän suostui asiaa harkittuaan. Vapaan lähetyksen vuosikokous pidettiin Turussa 30. kesäkuuta 1890 ja siellä hänet nimettiin lähetystyöntekijäksi Kiinaan. Tämän jälkeen Agnes kulki monilla paikkakunnilla puhumassa Kiinan lähetyksestä. Kiinaan lähtönsä Agnes aloitti lokakuun 4. päivänä 1890, jolloin hän lähti Helsingistä junalla Turkuun ja laivalla Ruotsin kautta Englantiin. Englannissa ollessaan Agnes sai perehtyä tarkemmin Kiinan lähetystyöhön, kuunnella opetusta lähetystyöstä ja tutustua muihin lähetystyöhön lähteviin ihmisiin. Englannista Agnes lähti laivalla kohti Kiinaa 9. tammikuuta 1891, jonne hän saapui pitkän matkansa jälkeen 21. helmikuuta. 

## Lähetystyössä
Ensimmäinen suomalainen lähetystyöntekijä Kiinassa oli Fredrik Fransonin kokouksessa 19-vuotiaana uskoon tullut Agnes Meyer, hän oli myös ensimmäinen Vapaan Lähetyksen lähettämä lähetti Kiinassa. Vuonna 1891 hyväksyttiin Kiinan läheteiksi opettajat Wilhelmiina Arpiainen (1859-1922) ja Verna Hammarên (s. 1863).  He saapuivat Kiinaan tammikuussa 1893, toimien Tshinkiangin asemalla Kiinan rannikolla viiden vuoden ajan.

## Aiheesta muualla
* Hotel de Posti 

## Lähteet
* Mäkinen, Antti: *Agnes Jeanette Meijer Ensimmäinen Suomesta Kiinaan lähetetty lähetyssaarnaaja*,  J. Simeliuksen perillisten kirjapaino, Helsinki, 1898
* Hämelin, Eila  ja Peltoniemi,Sisko: *Edelläkävijät - Vuosisata vapaakirkollista lähetystyötä*, Päivä, 1990, 
* Salmensaari, S. S.; *Suomen vapaakirkko*, Päivä, Tampere, 1957
* Toimituskunta; *Muistelmia 1889-1919*, Vapaa Lähetys, Turku,  1920
* Lehto, Juho & Salmensaari, K. (toim.):  *Tehkää tie erämaahan : Suomen Vapaakirkkoa sanoin ja kuvin alkuajoista nykypäiviin esittelevä juhlajulkaisu*, Suomen Vapaakirkko, 1954
### Viitteet
Konsta Rasimus

**Konsta Rasimus** (s. 15. joulukuuta 1990 Helsinki) on suomalainen jalkapalloilija. Hän on pelipaikaltaan keskikenttäpelaaja, mutta pystyy myös pelaamaan vasemmalla laidalla tai keskuspuolustajana.

Rasimus edusti juniorina Malmin Palloseuraa ja Helsingin Jalkapalloklubia. Hän siirtyi HJK:sta FC Honkaan vuonna 2009, mutta sai pääasiassa vastuuta seuran reservijoukkue Pallohongassa. Kaudella 2010 hän teki ensimmäisen liigamaalinsa Myllykosken Palloa vastaan ja sai enemmän peliaikaa kuin edelliskaudella.

Rasimus on edustanut Suomen nuorten ja poikien maajoukkueita. Hänen isänsä Pasi Rasimus oli myös maajoukkuetason jalkapalloilija.

Rasimus valittiin pelatessaan Hongassa Veikkausliigan kuukauden joukkueeseen syyskuussa 2018.

## Lähteet

## Aiheesta muualla
Gerda Kraan

**Gerarda "Gerda" Kraan** (s. 30. heinäkuuta 1933 Leiden) on alankomaalainen entinen yleisurheilija, joka kilpaili keskimatkojen juoksussa. Hän edusti seuratasolla De Bataven -seuraa. Kraan voitti kultaa Belgradin EM-kisoissa 1962 ajalla 2.02,8. Hän osallistui olympialaisiin kahdesti, vuosina 1960 ja 1964. Kraan ei päässyt finaaliin saakka Roomassa 1960, mutta Tokion kisoissa 1964 hän sijoittui seitsemänneksi.

## Ennätykset

* 800 m: 2.02,8 (1962) 

## Lähteet
Hans Duncker

**Hans Duncker** (1881–1961) oli saksalainen biologi, lintujen geenitutkimuksen pioneereja.

Duncker opiskeli biologiaa Göttingenin yliopistossa, jossa hän väitteli filosofian tohtoriksi 1905. Hän sai opettajan viran bremeniläisestä korkeakoulusta, ja asui Bremenissä loppuelämänsä ajan.

Vuonna 1921 Duncker tutustui Karl Reichiin, lintukauppiaaseen ja lintujen kasvattajaan, ja yhdessä miehet ryhtyivät tutkimaan kanarialintujen ja muiden lemmikkilintujen laulua ja höyhenpuvun periytyvyyttä. 1925 Duncker tapasi varakkaan Carl Cremerin (1858–1938), jonka järjestämän taloudellisen tuen turvin Duncker ja Reich aloittivat laajamittaisen tutkimuksen undulaatin värimuunnoksista. He saivat käyttää Cremerin aviaarioita ja satoja lintuhäkkejä. Samoihin aikoihin he aloittivat projektin, jonka tarkoituksena oli risteyttää kanarialintu ja eteläamerikkalainen tulitikli (*Carduelis cucullata*), ja saada aikaan kanarialinnun punainen värimuunnos. Tämä kokeilu epäonnistui, sillä he saivat aikaiseksi vain punaruskeita kanarialintuja. Duncker havaitsi undulaatin höyhenpuvun värin koostuvan kolmesta geenitekijästä, joiden ansiota olivat kaikki mahdolliset värimuunnokset.

Duncker oli rotuhygienian kannattaja. Saksan kansallissosialistisen työväenpuolueen noustua valtaan 1933 hän kannatti ja edisti käsitystä myönteisestä rotuhygieniasta. Hän liittyi kansallissosialistiseen puolueeseen. Häntä syytettiin natsiksi, mutta nykyisin tiedetään hänen liittyneen puolueeseen vastahakoisesti. Toisen maailmansodan jälkeen Duncker järjesti ja luetteloi uudelleen Bremenin Übersee-Museumin.

## Lähteet
*Tim R. Birkhead, Karl Schulze-Hagen & Götz Palfner 2006: ''The colour of birds: Hans Duncker, pioneer bird geneticist'' 
*Bird-Fancier Bob Fregeres
Nevskaja zastava

**Nevskaja zastava** () on historiallinen kaupunginosa ja kunnallishallintoalue Pietarin Nevan piirissä Venäjällä. Se sijaitsee Nevan vasemmalla rannalla Obvodnyi-kanavan eteläpuolella.

Kaupunginosa on saanut nimensä vuonna 1723 rakennetun Pähkinälinnan maantien alussa sijainneesta tulliportista (ven. *zastava*). 1700-luvulla maantien varrelle syntyivät mm. Smolenskojen, Mihail-Arhangelin, Aleksandrovskojen, Štšemilovkan ja Murzinkan kylät. Vuosisadan loppupuolella seudulle rakennettiin hoviylimysten kartanoita. Vuonna 1744 perustettiin keisarillinen posliini- ja 1780-luvulla lasitehdas, joiden ympärille syntyi työläisasutuksia. 1800-luvulla ja 1900-luvun alussa Nevskaja zastava oli yksi Pietarin teollisista esikaupungeista, jonka työläiset osallistuivat aktiivisesti vallankumousliikkeen toimintaan. Tehtaista suurimpia olivat Semjannikovin, Aleksandrovskin ja Obuhovin valimot ja konepajat.

Vuonna 1917 alue liitettiin Pietarin kaupungin Nevan piiriin. 1920-luvulta lähtien ja toisen maailmansodan jälkeen sinne rakennettiin uusia asuinalueita ja julkisia rakennuksia. Samaan aikaan uudistettiin alueen teollisuutta. Vuonna 1970 valmistui Nevan rannalla sijaitseva jokiasema. Tärkeimmät liikenneväylät ovat entistä Pähkinälinnan maantietä seuraava Obuhovskoi Oborony -prospekti sekä metrolinja, joka käsittää mm. Jelizarovskajan, Lomonosovskajan, Proletarskajan ja Obuhovon asemat.

Seudun historiasta kertoo vuonna 1967 perustettu Nevskaja zastava -museo.

## Lähteet

## Aiheesta muualla
* Nevskaja zastavan kunnallishallintoalueen sivusto
Univision

**Univision** on yhdysvaltalainen, espanjankielinen televisiokanava. Se on yksi Yhdysvaltojen suurimpia televisiokanavia ja suurin espanjankielinen televisiokanava. Ensimmäiset lähetykset kanava lähetti vuonna 1962 KMEX-TV -nimellä. Yhtiön nimi oli vuoteen 1987 asti Spanish International Network. Univisionilla on kaksi rinnakkaiskanavaa, Telefutura ja Galavisión.

## Lähteet

## Aiheesta muualla
Nevskaja zastava (museo)

**Nevskaja zastava** () on museo Pietarin Nevan piirin samannimisessä kaupunginosassa Venäjällä.

Museo sijaitsee entisen Aleksandrovskojen kylän tyypillisessä 1800-luvun lopun kaksikerroksisessa puutalossa. Alun perin siinä asui neljä työläisperhettä. Vuosina 1894–1895 talossa asuneen Vasili Šelgunovin luona kokoontui V.I. Leninin johtama paikallisten työläisten marksilainen kerho. Vuonna 1967 rakennukseen avattiin vallankumoushistoriallinen kansanmuseo. 1970-luvun alussa sen yhteyteen pystytettiin Pietarin ensimmäisille marksilaisille omistettu muistomerkki, joka käsittää Leniniä esittävän kohokuvan sekä Ivan Babuškinin, Gleb Kržižanovskin, Nadežda Krupskajan, Šelgunovin ja Aleksanteri Schottmannin rintakuvat. Vuodesta 1995 lähtien talossa toimii Nevan piirin historiasta kertova kotiseutumuseo.

Nevskaja zastava -museo esittelee Nevan rantojen ja niiden asuttamisen historiaa, seudulla toiminutta teollisuutta, Leningradin piirityksen aikaisia tapahtumia sekä paikallisten merkkihenkilöiden toimintaa. Museoon kuuluu 1800-luvun lopun tyyliin sisustettu Vasili Šelgunovin muistohuone, jossa on hänelle kuuluneita esineitä.

Museon osoite on Novo-Aleksandrovskajakatu 23. Lähin metroasema on Proletarskaja.

## Lähteet

## Aiheesta muualla
* Nevskaja zastava -museon kotisivu
Kuninkaantekijät

**Kuninkaantekijät** on M. G. Soikkelin vuonna 2010 ilmestynyt fantasiaromaani. Teos on tekijänsä esikoisromaani ja sen julkaisi Vaskikirjat. *Kuninkaantekijät* on aikuisfantasiaa, jonka teemana on vallan käyttö. Kriitikko Toni Jerrmanin mukaan teos hyödyntää lajityypin totunnaisia lähtökohtia, mutta kääntää ne välillä päälaelleen.

## Juoni

Päähenkilö Imanti on köyhä naimakauppojen järjestäjä, joka saa töitä kolmelta vaikutusvaltaiselta mieheltä. Pappi, jaarli ja kauppias juonittelevat saadakseen tietyn miehen Serekritian valtaistuimelle, joka on ollut tyhjänä kuningas Narlin kuoltua. Imanti lähtee parantajana ja laivaemäntänä heidän mukaansa matkalle kohti valtakunnan pääkaupunkia. Hänkin pelaa peliä oman ja poikansa edun hyväksi. Keskeisessä asemassa tässä on Imantin palvoman Atamamun naamio. 

## Vastaanotto

Toni Jerrman sanoi *[[Helsingin Sanomat|Helsingin Sanomien]]* arvostelussaan *Kuninkaantekijöiden* tuovan kansainvälisellä tyylillään tuoreen tuulahduksen suomalaisen aikuisfantasian kenttään. Hänen mukaansa alan ulkomaisista edustajista teos vertautuu erityisesti Ursula K. Le Guinin teoksiin. *[[Satakunnan Kansa]]n* arvostelijan Jari O. Hiltusen mukaan Soikkelin kirjoittajanote on tyylikäs ja pitkälle hiottu. *[[Lapin Kansa]]n* Erkki Wideniuksen mielestä kirjan jälkinäytös on turha, mutta muuten kirja on hallittu kokonaisuus. *[[Tähtivaeltaja]]*-lehden Jukka Halmeen mukaan teos on lyhyt, mutta siinä ”on paukkuja enemmän kuin useimmissa mammuttimaisissa lukuromaaneissa”. *[[Aviisi]]n* Oskari Rantalan mukaan kirjailija ”tavoittelee tekstiinsä vanhahtavaa poljentoa, joka ei aina toimi, vaan tuntuu ajoittain kömpelöltä”. Muuten tarina pitää otteessaan.

## Lähteet
Korpunoi

**Korpunoi** () on kylä ja maalaiskunta Leningradin alueen Lomonosovin piirissä Venäjällä. Kylä sijaitsee Nuolijoen varrella Pietarin lounaispuolella. Korpunoin kylässä on 7&nbsp;600 ja kunnassa 9&nbsp;700 asukasta (vuonna 2010).

Korpunoin kunnan pinta-ala on 33,7 neliökilometriä. Se rajoittuu Lomonosovin piirin Annamoision, Teppolan ja Ropsunhovin kuntiin sekä Pietarin kaupungin Pietarhovin piiriin. Keskuskylän Korpunoin lisäksi kuntaan kuuluvat seitsemän kylää: Raikkosi eli Nuolijoki (ven. Райкузи, *Raikuzi*), Rospeekka (Разбегаево, *Razbegajevo*), Sameraisi (Новополье, *Novopolje*), Srednjaja Kolonija (Средняя Колония), Staryje Zavody (Старые Заводы), Vellankontu (Велигонты, *Veligonty*) ja Ylä-Kalanisto (Верхняя Колония, *Verhnjaja Kolonija*).

Toiseen maailmansotaan saakka seudulla asui venäläisten lisäksi inkerinsuomalaisia ja saksalaisia. Raikkosi, Rospeekka ja Sameraisi kuuluivat Hietamäen luterilaiseen seurakuntaan. Jälkimmäisessä oli myös ortodoksisia inkerikkoja. Nuolijokeen laskevan Mustajoen suussa sijaitseva kunnan entinen keskuspaikka Staryje Zavody on saanut alkunsa 1700-luvun alussa syntyneestä Strelnan tiilitehtaan työläisasutuksesta. Vuonna 1810 Nuolijoen varrelle perustettiin saksalaisia siirtokuntia. Venäläisessä Korpunoin kylässä oli suuriruhtinaan kartano.

Nykyään Korpunoi on Lomonosovin piirin suurin asutuskeskus. Siellä toimii Lomonosovskajan suurkanala, joka on yksi Euroopan suurimmista. Kunnassa on keskikoulu, Korpunoin ja Rospeekan kulttuuritalot, kaksi kirjastoa ja poliklinikka. Nähtävyyksiin kuuluu entisen Korpunoin kartanon puisto. Kunnan alueella on laajoja puutarhapalsta-alueita.

## Lähteet

## Aiheesta muualla
* Korpunoin kunnan sivusto 
* Korpunoin kunta Lomonosovin piirin sivustolla
Robert Milsom

**Robert Milsom** (s. 2. tammikuuta 1987 Redhill) on englantilainen jalkapalloilija, pelipaikaltaan keskikenttäpelaaja.
Paha nakki

__NOTOC__
**Paha nakki** on huumorirock-yhtye Turo’s Hevi Geen studioalbumi. Se julkaistiin heinäkuussa 2010.

## Kappaleet
#
#
#
#
#
#
#
#
#
#

### 25vee bonusraidat
#
#
#
##Proud Mary
##Rotunainen
##Rullaan joen rantaan
##Kotikalja
##Makeuden kutsu
##Olen rapulainen

## Lähteet
* Levykauppa Äx

## Aiheesta muualla
* ''Paha nakki'' discogs.com -sivustolla
Kaakaovoi

**Kaakaovoi** eli kaakaorasva on kaakaopavuista puristettava kaakaon makuinen rasva. Se muistuttaa koostumukseltaan hieman voita mutta on huoneenlämmössä sitä kiinteämpää.

Kaakaovoita käytetään etenkin suklaan valmistukseen, jossa se korvataan joskus  palmuöljyllä ja karitevoilla. Kaakaovoita on käytetty myös suppojen (suppositorio, peräpuikko) materiaalina.

## Ravintoarvo
Kaakaovoin rasvahapoista 60 prosenttia on tyydyttyneitä, 35 prosenttia yksittäistyydyttymättömiä ja 2 prosenttia monityydyttymättömiä. Ne koostuvat yli 95-prosenttisesti kolmesta rasvahaposta eli palmitiinihaposta (noin 25 %), steariinihaposta (noin 37 %) ja oleiinihaposta (noin 33 %) sekä lisäksi pienestä määrästä monityydyttymätöntä linolihappoa (18:2, n-6) ja tyydyttynyttä arakidihappoa (20:0). Kaakaovoin rasvahappokoostumus vaihtelee hieman kasvualueen mukaan.

## Lähteet

## Aiheesta muualla
*Outi Haatainen: Suklaan kemiaa, Kandidaatin tutkielma, Helsingin yliopisto, Kemian laitos, 14.3.2014 (pdf)
Kaakaojuoma

**Kaakaojuoma** eli **kaakao** on kuumana tai kylmänä nautittava juoma, jonka pääainekset ovat kaakaojauhe ja maito. Kaakaojauheen ohella tai sijasta voidaan käyttää myös raastettua suklaata.

Kaakaojuomaan saatetaan lisätä sokeria ja kuumaan kaakaojuomaan myös kermavaahtoa tai vaahtokarkkeja. Kuumassa kaakaojuomassa saatetaan maidon sijasta käyttää vettä. Kaakaojuomat ovat yleensä alkoholittomia, mutta on olemassa myös alkoholipitoisia kaakaojuomia, kuten Minttu-viinaa sisältävä *minttukaakao*.

Kaakaossa on proantosyanidiini-nimisiä flavonoideja.

## Katso myös
* Kuuman kaakaon ilmiö

## Lähteet

## Aiheesta muualla
Ålands Telekommunikation

**Ålands Telekommunikation Ab** (**Ålcom**) on ahvenanmaalainen teleoperaattori. Ålcom on osa Ålands Telefonandelslag -yhtiötä, joka kuuluu Finnet-ryhmään.

## Aiheesta muualla
* Verkkosivut
Uimahypyt kesäolympialaisissa 1908

**[[Kesäolympialaiset 1908|Vuoden 1908 kesäolympialaisten]] [[uimahypyt]]** järjestettiin 14. ja 24. heinäkuuta 1908. Tämä oli toinen kerta kun laji oli mukana olympialaisten ohjelmassa. Mukana oli 39 osanottajaa yhdeksästä eri maasta. Uimahypyt järjestettiin ainoastaan miehille.

## Mitalistit

## Mitalitaulukko

## Lähteet
*Diving at the 1908 London Summer Games
Ashantin hallintoalue

**Ashanti** on yksi Ghanan 16 hallintoalueesta. Se sijaitsee Keski-Ghanassa sisämaalla.  Yli puolet hallintoalueesta on päiväntasaajan kostealla metsävyöhykkeellä. Ihmisen toiminnan ja maastopalojen takia metsä on muuttunut savanniksi varsinkin hallintoalueen koillisosassa. Ashantin alueella on Ghanan suurin järvi, Bosomtwe, ja useita pienempiä järviä ja jokia. 

Ashantissa asuu yli viisi miljoonaa ihmistä.
Heistä suuri osa on ašanteja. Alueen tärkein elinkeino on maatalous.  Ghanan kaakaosta suurin osa on kasvanut Ashantissa. Se on myös tärkeä kullantuotannon keskus.

Ashantin pääkaupunki on Kumasi. Väestö on jakaantunut epätasaisesti; kolmannes asuu Kumasin suurkaupunkialueella. 

## Piirikunnat

Ashantin hallintoalue on jaettu 27 piirikuntaan, ne ovat:

* Adansi North District
* Adansi South District
* Afigya-Kwabre District
* Ahafo Ano North District
* Ahafo Ano South District
* Amansie Central District
* Amansie West District
* Asante Akim North Municipal District
* Asante Akim South District
* Atwima Kwanwoma District
* Atwima Mponua District
* Atwima Nwabiagya District
* Bekwai Municipal District
* Bosome Freho District

* Bosomtwe District
* Ejisu-Juaben Municipal District
* Ejura/Sekyedumase District
* Kumasi Metropolitan District
* Kwabre District
* Mampong Municipal District
* Obuasi Municipal District
* Offinso Municipal District
* Offinso North District
* Sekyere Afram Plains District
* Sekyere Central District
* Sekyere East District
* Sekyere South District 

## Lähteet

## Aiheesta muualla

*Ashanti Region Highlights  Touring Ghana
Vladimir Arabadžiev

**Vladimir Văltšev Arabadžiev** (bul. Владимир Вълчев Арабаджиев, s. 16. maaliskuuta 1984 Plovdiv) on bulgarialainen moottoriurheilija.

Arabadžiev on aiemmin kilpaillut Italian F3-sarjassa vuonna 2006, Euroseries 3000 -sarjassa vuonna 2007, International Formula Master -sarjassa vuosina 2008-09 ja Aasian GP2-sarjassa kaudella 2009–10. Vuonna 2010 Arabadžiev kilpaili GP2-sarjassa Coloni-tallissa. Hän ei saavuttanut pisteitä. Kauden loppua kohti hän menetti paikkansa ja hänen tilalleen tuli Uuden-Seelannin Brendon Hartley. Arabadžiev ajoi myös kaksi kilpailua Auto GP -sarjassa voittaen yhden kilpailun. Lisäksi hän testasi samana vuonna Formula 1 -talli Lotus Racingin autoa Abu Dhabissa järjestetyissä nuorten kuljettajien testeissä.

## GP2-tulokset

### Aasian GP2

## Lähteet